CELEX: C2007/129/35
Language: da
Date: 2007-06-09 00:00:00
Title: Sag T-107/07 P: Appel iværksat den 16. april 2007 af Francisco Rossi Ferreras til prøvelse af dom afsagt den 1. februar 2007 af Retten for EU-personalesager i sag F-42/05, Rossi Ferreras mod Kommissionen

9.6.2007   
            
            
               DA
            
            
               Den Europæiske Unions Tidende
            
            
               C 129/20
            
         Appel iværksat den 16. april 2007 af Francisco Rossi Ferreras til prøvelse af dom afsagt den 1. februar 2007 af Retten for EU-personalesager i sag F-42/05, Rossi Ferreras mod Kommissionen
   (Sag T-107/07 P)
   (2007/C 129/35)
   Processprog: fransk
   Parter
   
      Appellant: Francisco Rossi Ferreras (Luxembourg, Storhertugdømmet Luxembourg) (ved avocat F. Frabetti)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Ophævelse af den af Retten for EU-personalesager afsagte dom af 1. februar 2007 i sag F-42/05.
            
         
               —
            
            
               Appellanten gives medhold i de påstande, der var nedlagt i første instans, og følgelig antages sagen principalt til behandling og appellantens påstand tages til følge.
            
         
               —
            
            
               Subsidiært hjemvises sagen til Retten for EU-personalesager.
            
         
               —
            
            
               Der træffes afgørelse om sagens omkostninger, og Kommissionen tilpligtes at betale disse.
            
         Anbringender og væsentligste argumenter
   Appellanten har i appelskriftet nedlagt påstand om ophævelse af den af Retten for EU-personalesager afsagte dom, hvorved appellanten ikke fik medhold i sin påstand om annullation af hans karriereudviklingsrapport for perioden fra 1. januar til 31. december 2003, samt om at Kommissionen tilpligtes at erstatte det tab, han angiveligt har lidt.
   Appellanten har til støtte for appelsagen gjort gældende, at Retten for EU-personalesager har begået adskillige retlige fejl i forbindelse med behandlingen af de to anbringende, som blev påberåbt for førsteinstansen.